**Színjátszó kör**

Csépai Eszter és Nagyhegyesi Zoltán színészek vagyunk.

Többéves színészi múlttal, számos színész tréninggel a hátunk mögött úgy döntöttünk, hogy idén szeptembertől színjátszó csoportot indítunk.

Eszter 6 éves kistruppos múltjából adódóan kézenfekvő volt, hogyaz AKG-ba küldjük el jelentkezésünket.

**Az alkotókörről:**

Az első időszakot az ismerkedésre szánjuk.

Játékos bemelegítő, fejlesztő, gyakorlatokon, dráma játékokon keresztül felmérjük a gyerekek képességeit, készségeit és szeptember végére a diákokból kiindulva kiválasztjuk a darabot amit az év során együtt gondolkodva elkészítünk.

A színház egy forma a világ és azon keresztül önmagunk/ önmagunk és azon keresztül a világ megismerésére.

Ebben a korban különösen fontos, hogy legyen lehetőségük a gyerekeknek játszva tanulni és felfedezni önmagukat.

Ebben a szellemiségben szeretnénk elkezdeni a közös munkát.

Csépai Eszter és Nagyhesgyesi Zoltàn

Csépai Eszter vagyok, 2009-ben végeztem a Kaposvári Egyetem színész szakán, előtte a (régi) Új Színház stúdiójában, nemsokkal azelőtt pedig az Akg Kistruppjának tősgyökeres tagja voltam 6 évig. Az Országos Diákszínjátszón nyertem egyszer díjat is, sokat filmezek (pl.: Saul fia, Martfűi rém, Drakulics elvtárs), Gyerekzenekarom van, szeretek a hangommal játszani, legyen az ének, vers, szinkron.

Sziasztok, Nagyhegyesi Zoli vagyok, 2013-ban végeztem az SZFE zenés-színész szakán, középiskolában országos versmondó versenyt nyertem. Több vidéki és pesti színházban játszom. Mindketten rendelkezünk diákszínjátszós múlttal, és mivel Eszter AKG-s volt, ezért úgy gondoltuk, hogy indítsuk el itt első diákszínjátszó csapatunkat.

Független színházi alkotók vagyunk, 2 éve alapítottunk saját színházat (Szerb Antal Színház), az elmúlt egy évben számos pályázaton nyertünk, folyamatosan készítjük újabb és újabb előadásainkat. Az elmúlt évben létrehoztunk egy Tantermi Színházi előadást, és most készülünk a következő tantermi projekjtünkre, rendhagyó irodalom óra formájában.